google/wiki40b huggingface dataset:
Huichon teleuniversitet

Huichon teleuniversitet er et teknisk universitet i Huichon i det nordlige Nord-Korea. Det ble grunnlagt 1. september 1959.
Universitetet gir utdanning innen kringkasting og telekommunikasjon, samt IT-fag og elektronikk. Det forskes og undervises også i trådløs radio- og bredbåndsteknologi. Nord-Koreas eneste statseide mobilnett er ikke åpent for sivil bruk.
Amerikansk fotball i Norge

Amerikansk fotball i Norge er en av idrettene som er opptatt i Norges Amerikanske Idretters Forbund (NAIF).
Norges Amerikansk Fotballforbund (NoAFF) ble etablert i 1987. Og ble opprettet i et samarbeid mellom Westside Vikings (nå Oslo Vikings) og Trolls (nå Vålerenga Trolls) Det var rundt 100 utøver i Norge på den tiden og det eksisterte kun noen få klubber i Oslo-området.
Etter at NoAFF ble tatt opp som et eget grenstyre i Norges Amerikanske Idretters Forbund (NAIF), fikk grenstyret navnet Amerikansk Fotball Norge (AFN). AFN arrangerer serier for seniorer i to divisjoner, U19 og U17, samt turneringer for U15. AFN organiserte et landslag for amerikansk fotball frem til 2007. I mars 2013 ble arbeidet gjenopptatt med å drive et landslag i Norge.
Mållinjeteknologi

Mållinjeteknologi er en teknologi innen fotball som brukes for å avgjøre når ballen har passert mållinja og dermed hjelpe dommeren med å bestemme om det er mål eller ikke. Teknologien ble etterlyst etter en rekke kontroversielle situasjoner i Premier League, VM i fotball 2010 og EM i fotball 2012 hvor dommeren ikke fikk med seg at ballen egentlig var inne og dermed ikke kunne dømme mål, til tross for at TV-repriser viste at ballen hadde passert mållinja. Det internasjonale fotballforbundet, FIFA, som tidligere hadde vært sterkt imot denne teknologien, beslutta derfor å teste ut i alt ni ulike systemer.
5. juli 2012 godkjente fotballens regelorgan, International Football Association Board, teknologien. Av de ni utprøvde systemene er i dag to stykker godkjent: GoalRef og Hawk-Eye.
Henning Idrettslag

Henning Idrettslag (stiftet 1914) er et idrettslag i Steinkjer. Styrets valgte leder i 2012 var Ove Austmo. Den mest kjente utøveren fra Henning idrettslag er Terje Langli.
SEDAK

SEDAK er en forkortelse for Senter For Digitalisering Av Kulturarven i Møre og Romsdal.
Det er digitaliseringsenheten for arkiver, biblioteker og museer i Møre og Romsdal. Senteret ble opprettet som prøveprosjekt i 2010 under fylkesbiblioteket i Møre og Romsdal.
SEDAK-senteret kommer i permanent drift under Interkommunalt arkiv Møre og Romsdal fra 2013. SEDAK-senteret har én fast ansatt og blir driftet gjennom et grunntilskudd fra Møre og Romsdal fylkeskommune.
Bujumbura

Historie

Bujumbura vokste fram etter det ble en militær leir i Tysk Østafrika i 1889. Etter første verdenskrig ble Bujumbura det administrative senteret for det belgiske suzerinatet Ruanda-Urundi som var et klasse B mandatområde under Folkeforbundet fra 1924 til 1945. Byens navn ble endret fra Usumbura til det nåværende navnet Bujumbura i 1962, da Burundi ble et selvstendig land. Siden frigjøringen fra Belgia har Bujumbura flere ganger vært rammet av harde kamper mellom de to rivaliserende folkegruppene Hutu og Tutsi. I dag står Bujumbura som en underutviklet by.
Professor Layton and Pandora's Box

Spillet

Professor Layton and Pandora's Box er et puzzle- og eventyrspill hvor spilleren kontrollerer Professor Layton og medhjelperen Luke på reisen deres gjennom flere ulike områder, til forskjell fra det første spillet som bare fant sted i en bygd. Spilleren må løse gåter, granske diverse plasser og finne ut av flere mysterier under fremdriften.
Tao Linux

Tao Linux er en tidligere kommersiell Linuxdistribusjon som var basert på Red Hat Enterprise Linux, og som rettet seg mot næringslivet. Den rettet seg både mot erfarne administratorer og mot sluttbrukere. Ved siden av å stort sett være kompatibel med Red Hat Enterprise Linux 3, inkluderte den også programvare som Eclipse og verktøy for dataklynger, som ikke var tilstede i RHEL-Linux.
Distribusjonen benyttet skrivebordsmiljøene GNOME og KDE, og støttet datamaskinarkitekturene 32-biter x86, 64-biter x86-64, Intel Itanium og s390.
Tao Linux 1.9 update 2 ble lansert 3. juni 2004. Siste versjon var Tao Live 4.03 fra 30. november 2005. I juni 2006 ble Tao Linux slått sammen med CentOS.
Andreas Katsulas

Tidlig liv, familie og utdannelse

Født i St. Louis i Missouri i en gresk-amerikansk arbeiderfamilie, ble han første hektet på skuespill når han var fire år gammel, og hans mor tok han med til et lokalt teater i nabolaget. Han studerte teater ved Saint Louis University og fikk en Master's degree i teater fra Indiana University Bloomington. Fra 1971 til 1986, reiste han rundt med Peter Brook's international theatre company, og jobbet med improvisasjon og vanlige teaterstykker på scener fra the Lincoln Center til scener i Venezuela.

Skuespillerkarriere

Katsulas har spilt den enarmede "Sykes" i filmen Jaget (1993), og den romulanske "Commander Tomalak" i science fiction-serien Star Trek: The Next Generation. Katsulas har hatt gjesteroller i mange andre tv-serier, bl.a. Murder, She Wrote, NYPD Blue, Millennium, Max Headroom, og Star Trek: Enterprise. Han var også stemmen til «Scree the gargoyle» i videospillet Primal. Han var også stemmen til PlayStation 2-spillet 24 The Game basert på tv-serien 24.

Babylon 5

I 1994 startet science fiction-serien Babylon 5. Katsulas spilte rollen som "G'Kar", ambassadør for Narn på romstasjonen Babylon 5. Serien gikk i fem sesonger, var en kjempesuksess og Katsulas var med fra begynnelsen. Fansen var spesielt begeistret for hans spill mot Peter Jurasik i rollen som den centauriske ambassadøren "Londo Mollari". Han har også spilt i flere av spin-off-filmene basert på Babylon 5, den siste i 2002.

Dødsfall

Tidlig i 2005 fikk Katsulas, som i ordene til skaperen av Babylon 5 J. Michael Straczynski, «elsket røyking med en kraft som ikke kan bli beskrevet», diagnosen lungekreft. Han døde bare et år senere, i Los Angeles, California, 59 år gammel. Han etterlot seg sin kone og to barn.
American Basketball Association

American Basketball Association (ABA) var en amerikansk basketballiga som ble stiftet i 1967 og til slutt slo seg sammen med NBA i 1976.
De første par årene levde ABA godt på enkelte små forskjeller i regelverket og derav i spillestil. For eksempel ble tree-poengs-linja introdusert i ABA, noe som førte til flere lange skudd og et åpnere og dermed raskere spill.
Selv om fansen falt for ligaen, førte økonomiske problemer etter hvert til at ligaen gikk dukken. Fire lag, New York Nets, Denver Nuggets, Indiana Pacers, og San Antonio Spurs ble tatt opp i NBA, mens to andre ble nedlagt.
Ligaens kjennetegn var en rød, hvit og blå-stripete ball. De største stjernene som var innom (og senere hadde gode karrierer i NBA) var Julius Erving, Moses Malone og George Gervin.
Jiaolaisletten

Jiaolaisletten (forenklet kinesisk: 胶莱平原, pinyin: Jiaolai Pingyuan) er en nordkinesisk slette. Den ligger mellom høydedragene i det midtre sørlige Shandong og Jiaodonghøydene. I sør og i nord når den ut til kystene. Elvene Jiaolai He 胶莱河, Wei He 潍河, Bailang He 白浪河 og Dagu He 大沽河 drenner over sletten.
Braskereidfoss kraftverk

Utvidelse

I 2016 ble kraftverket utvidet med et nytt bygg som inneholder en 18 MW rørturbin. Det øker produksjonen med 40 GWh til 170 GWh.
Eier er Eidsiva vannkraft.
Oeax

Utseende

Middelsstore, kraftige trebukker med lange antenner (gjerne betydelig lengre enn kroppen). På farge er de gjerne lyst grå- eller brunaktige med svarte flekker.

Utbredelse

Slekten er utbredt i Afrika.
31. januar

Navnedag

Idun, Ivar

Helligdager

Nauru – Uavhengighetsdag
Huazhou (Maoming)

Huazhou (kinesisk: 化州; pinyin: Huàzhōu) er et byfylke i byprefekturet Maoming i provinsen Guangdong i Folkerepublikken Kina.
Befolkningen var på 1 350 539 innbyggere i 1999.

Samferdsel

Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i Guangdong.
Leonard Roberts

Utdanning

Leonard Roberts gikk ut fra DePaul University Theater School med en grad i teater/skuespill.

Karriere

Roberts er mest kjent for sine roller som «D.L. Hawkins» i den amerikanske superheltserien Heroes og som «Forrest Gates» i sesong 4 av Buffy the Vampire Slayer. Han har vært med i Smallville som karakteren «Nam-Ek».

Heroes

Robertss rolle som «D.L. Hawkins» i superheltserien Heroes er hans aller største og mest suksessfulle rolle til nå. «D.L. Hawkins» er gift med «Niki Sanders» (spilt av Ali Larter) og far til «Micah Sanders» (spilt av Noah Gray-Cabey), og var en tidligere forbryter som flyktet fra fengsel. Han har evnen til å gå gjennom faste elementer.
Satarupa

Utseende

Store (vingespenn 55-80 millimeter), forholdsvis slanke og bredvingede smygere. Forvingen er brun med delvis gjennomsiktige, hvite flekker, bakvingen for det meste snøhvit med brune flekker og kanter.

Utbredelse

Slekten er utbredt i Øst- og Sørøst-Asia, fra India i vest til Taiwan i øst, mot nord til det østligste Sibir (Primorskij kraj).
The Grind

The Grind er et amerikansk musikk- og danseprogram for ungdom som ble sendt på MTV mellom 1992 og 1997. Serien erstattet Club MTV og viste mennesker som danset til musikk i et studio. Serien hadde flere ulike programledere, slik som Eric Nies (rett fra The Real World: New York) og DJ Jackie Christie. Mens Club MTV var mest dance, house og freestyle, hadde The Grind mest hiphop og rap med en dancelåt innimellom.
Krukira

Krukira er en miskito-indiansk fiskerlandsby i den autonome regionen Atlántico Norte på nordøstkysten av Nicaragua. Landsbyen er omgitt av en mangrovefylt lagune som munner ut i Det karibiske hav. Den befinner seg 36 kilometer fra Bilwi og 15 kilometer fra Tuapí.
Krukira opplevde store ødeleggelser under orkanen Felix i 2007.
Det keiserlige astronomibyrå

Det keiserlige astronomibyrå (Qintianjian, 欽天監), var en avdeling under det svært viktige Ritestyret i det keiserlige styringsapparat under de senere dynastier.
Observatoriet ble opprettet av Yuan-dynastiet på 1200-tallet, og ble til å begynne med drevet av arabiske muslimer. Frem til 1600-tallet var det hele tiden ledet av en muslimsk anstronom. Observatoriet bestod av noen få astronomiske instrumenter som var montert på en opphøyet plattform innenfor palassmurene i Beijing. Svært mange var tilknyttet observatoriet, mens dets betydning hadde gått sakte men sikkert tilbake gjennom Ming-dynastiet, først og fremst fordi det ikke var særlig treffsikkert i dine observasjoner.
Forfallet snudde da jesuittiske astronomer kom fra Europa, og ble engasjert til å lede observatoriet ført av de senere Ming-keisere, og så av det nye Qing-dynastiets keisere.
Da jesuittene overtok på 1600-tallet var observatoriets eneste virkelige oppgave beregningen av og den årlige publikasjonen av den kinesiske kalender. Dette var en oppgave som lå inn under det keiserlige hoff og kalenderen var av meget stor betydning. Også politisk i forholdt til tributtstatene var den viktig: At de tilliggende naboland benyttet den kinesiske kalender var et uttrykk for den kinesiske keiserrikes opphøyethet. Meget prestisje var knyttet til at kalenderens beregninger av for eksempel sol- og måneformørkelser var korrekt.
Da de katolske misjonærene kom til Beijing hadde kvaliteten på beregningene forfalt kraftig. Det var fordi keiserne innså at de vestlige astronomiske metoder var overlegne at de ble gikk i oppgave å renovere kalenderberegningen fra bunnen av. Dette førte til konflikter, og misfornøyde kinesiske nasjonalistiske embedsmenn klarte for en kortere periode i 1660-tallet å få i stand en alminnelig misjonærforfølgelse, og fikk kastet observatoriets leder pater Adam Schall i fengsel og og dømt til døden. (Dødsdommen ble omgjort, pater Schall ble løsatt, men døde før han var blitt fullt rehabilitert.)
Etter dette mellomspillet ble jesuittene fullt ut rehabilitert, og utførte sitt kalenderarbeide til keiserens fulle tilfredshet så lenge de var virksomme ved observatoriet. I 1774 ble jesuittordenen oppløst, og etter noen år overtok lasaristenes kongregasjon arbeidet. Etterhvert forfalt arbeidet, likesom så meget annet under det sene Qing-dynasti. Til slutt ble astronomibyrået lagt inn under ministeriet for offentlig instruksjon i 1912, da Qing-dynastiet var brutt sammen.
Astronomenes observasjonsplattform er bevart i det moderne Beijing, og er blitt en av byens turistattraksjoner. (Se Det gamle observatorium i Beijing.)
Zurab Khizanishvili

Biografi

Khizanishvili startet karrieren i Dinamo Tbilisi, før han bare ett år senere forlot laget til fordel for naboklubben FC Tbilisi. I 1999 skrev han under for enda en rival, Lokomotiv Tbilisi, hvor han etterhvert ble meget ettertraktet av europeiske toppklubber.  Khizanishvili brøt kontrakten med laget sitt, og skrev under for Dundee FC i mars 2001 etter mislykket prøvespill hos Arsenal, Fulham og West Ham United.
I juni 2003, var Khizanishvili på flyttefot igjen, denne gang til Rangers FC. Den første sesongen spilte han 35 kamper for klubben, men falt etterhvert utenfor laget og ble utlånt til Blackburn Rovers 31. august 2005. Den 10. april 2006 skrev han under permanent kontrakt med Blackburn, for en overgangssum på £500 000. Han har siden vært en av nøkkelspillerne i forsvaret til manager Mark Hughes.
I september 2009 ble Khizanishvili utlånt til den engelske Championship-klubben Newcastle United. Etter syv kamper i Nordøst-England, ble han igjen utlånt til Championship. Denne gang gikk turen til Reading.
Kotlas

Gulag

Fra 1930-tallet var Kotlas et sted for deportasjon av kulaker, som et senter for skogindustri. Det ble styrt av Kotlaslag-divisjonen av Gulag. Senere tok byen i mot alle mulige kategorier mennesker som ble undertrykt og tvangsflyttet i Stalin-tiden. Det var en spesielt stor polsk befolkning i området, med hele polske landsbyer som ble tvangsflyttet hit på 1920- og 1930-tallet.
Arbeidsleirer eksisterte innenfor byens territorium frem til 1953. Foruten skogsarbeid og papirindustri arbeidet fangene med bygging av fabrikker, boliger, bruer og jernbaner. De fleste leirene var ubevoktede brakkeleire. 
I tillegg var Kotlas et betydelig transittsted for forviste som skulle fraktes lengre nord og øst, ettersom byen var en jernbaneterminal.
Møre og Fjordane Heimevernsdistrikt 11

Møre og Fjordane Heimevernsdistrikt 11 som har territorielt militært ansvar over Sogn og Fjordane avgrenset sørover til Sognefjorden og nordover til Nordmøre.
HV11 består av distriktsstab, Heimevernets ungdom, innsatsstyrke og forsterkningsstyrke. Distriksstaben er lokalisert på Setnesmoen, 3 km syd for Åndalsnes sentrum.
Distriktets innsatsstyrke har navnet Archery, som kommer fra en operasjon under andre verdenskrig.
Fra den offisielle siden "Møre og Fjordane Heimevernsdistrikt ble opprettet 1. august 2005 etter at gamle HV-10 og HV-11 ble nedlagt. Den nye distriktsstaben er plassert på Setnesmoen, 3 km syd for Åndalsnes sentrum som er kommunesenteret i Rauma kommune. Setnesmoen leir fremstår i dag som et moderne kurs og øvingssenter for HV-11. Leiren blir i tillegg utlånt til en del sivile samarbeidspartnere i fylket. "
Distriktet HV 11 består av områder som er på størrelse med en eller flere kommuner.
201 Tjeldbergodden & Aure
202 Nord-Møre
203 Kristiansund
204 Sunndalsfjord
205 Ormen Lange/Hustadvika
206 Molde
207 Trollstigen (Lagt ned)
208 Ørskogfjellet 
209 Ålesund
210 Storfjorden
211 Ørsta & Volda
212 Sørøyane
213 Stadt
214 Firda 
215 Kinn
216 Sunnfjord
217 Sogn
samt. et stabsområde.
Zenicomus

Utseende

Middelsstore, mørkt brunlige trebukker. Antennene er kraftige med litt flate ledd.

Utbredelse

Slekten er utbredt i det østlige og sørøstlige Brasil.
Levi P. Morton

Bakgrunn

Levi Morton stammet fra en pastorsfamilie; han far var kalvinistisk-kongregalististisk predikant som flyttet meget rundt med sin familie i New England-statene. Morton selv var oppkalt etter onkelen Levi Morton; denne var den første amerikanske protestantiske misjonær i Palestina. Hans familie var ikke velhavende nok til å finansiere noen collegeutdannelse for ham; han begynte derfor tislig å arbeide i en kolonialvarehandel.

Karriere

Levi P. Morton fortsatte fra kolonialhandelen og underviste på en skole, og gjorde meget gode forretninger i Boston. Så kom han inn i finans og forretningsvesen i New York City. Der bygta han i 1850-årene opp et eget og fremgangsrikt handelshus. Det spesialiserte seg på handelen mellom den amerikanske Sørstatene og New England-statene. Ved utbruddet av den amerikanske borgerkrig i 1861 måtte han oppgi dette. I stedet bygde han opp en bank på Wall Street, og den vokste seg til en av de største i landet i 1870-årene, med stor virksomhet internasjonalt.

Politiker

Han kandiderade til USAs representanthus i 1876 men ble ikke innvalgt første gangen. Det andre forsøket var vellykket og han var medlem av representanthuset 1879-1881.
Levi P. Morton ble allerede i 1881 spurt om å være vispresidentkandidat for president James Garfield, men takket nei til det - han ville heller bli minister til Storbritannia eller Frankrike.

Diplomat

Garfield tilbød ham også post som mariheminister, men også dette avslo han. I stedet ble han minister til Frankrike, og indirekte «skyld» i attentatet mot Garfield, da dette ble utført av mannen som ønsket denne stillingen. Han ble en meget populær ambassadør i Frankrike og var virksom med å fremme handelen mellem de to land.

Visepresident, guvernør

Da han kom tilbake fra Europa, ble han USAs visepresident under president Benjamin Harrison 1889-1893. Etter at embedet som visepresident var over ble Morton guvernør for New York fra 1895 – 1896. 
Etter dette trakk han seg tilbake fra den politiske arena og gjenopptok sitt liv som forretningsmann, denne gangen med kjøp og salg av eiendom.
Morton døde på sin 96. fødselsdag i 1920. Ingen annen amerikansk visepresident har dødd på føselsdagen og (pr 2017) bare John Nance Garner har levd lengre enn Morton. Morton var ved liv ennå etter at fem av hans ettertredere, nemlig Adlai E. Stevenson, Garret Hobart, Theodore Roosevelt, Charles W. Fairbanks og James S. Sherman, hadde dødd.
Tverrelva (Alta)

Elvas løp

Vassdraget starter på viddene mellom Tverrelvdalen og Altaelva i vest og Stabbursdalen i øst, hvor de to tilløpselvene Falkelva og Reinbukkelva har utspring. Falkelva, som er den lengste av de to, starter sør for Urvannet og renner først mot nord, deretter mot vest, mens Reinbukkelva begynner på Hellefjellet og renner mot sør. De to elvene løper sammen like nord for Stuorajávri og danner Tverrelva. Etter samløpet renner elva mot vest, senere nordvest, i et rolig løp gjennom den åpne og skogkledte Stilladalen. Ved Stilla blir elva striere og dalen, som her kalles Skomakerdalen, smalner inn til den får karakter av canyon. Nedenfor Fossan og samløpet med Østerelva blir elva igjen roligere, og renner i nordvestlig retning gjennom Tverrelvdalen i et stedvis meanderende løp avbrutt av enkelte partier med stryk og små fosser. Tverrelvdalen er en typisk U-dal, og den flate dalbunnen på de nederste ti kilometerne av elveløpet er i stor grad oppdyrket. Før munningen renner elva gjennom Alta østre bydeler, før den renner ut i Altaelvas estuar helt sørøst i Altafjorden.

Bruk av vassdraget

De nederste 10 kilometerne av elva er mye preget av menneskelige inngrep, med bebyggelse og jordbruksvirksomhet nær elva opp til Bjørnstad, og med forbygninger langs elvebredden. Både jordbruk og bebyggelse gir noe forurensing til vassdraget. De neste to-tre kilometrene oppover hoveddalen, samt den nedre del av Østerelvdalen og området ved Stilla noe lenger opp i hoveddalen, er preget av de mange skiferbruddene som er godt synlige og dels ligger i dalsidene, dels nært vassdraget. Det er mange veier i de nedre deler av nedbørfeltet, og det går vei langs hovedelva til forbi Øvre Stilla og videre til Alta kraftverk og demningen i Altadalen.
Under Alta-konflikten på slutten av 1970-tallet og først på 1980-tallet ble Tverrelva og spesielt Stilla landskjente navn. Veien inn til Alta-kraftverket startet ved Stilla og leiren her ble sentral i protestene mot utbyggingen av Altaelva.
De øvrige delene av nedbørfeltet kan karakteriseres som urørt natur uten store tekniske inngrep.

Fiske

Vassdraget har bestander av ørret, sjøørret og sjørøye og en marginal bestand av laks. Rundt 1,5 kilometer fra munningen ligger Sagafossen, som har et fall på åtte meter, og hvor det ble bygd laksetrapp i 1966. Opp til trappa finnes det laks, sjøørret og sjørøye i moderate mengder. Laksen går ikke opp trappa, så ovenfor trappa er det bare ørret, sjøørret og litt sjørøye. De første to kilometrene ovenfor trappa er stilleflytende med sandbunn. Likevel er det en stor tetthet av ørretyngel på denne strekningen, og de benytter elveforbygningene som skjulområder. Tettheten av yngel ser ut til å avta oppover elva.

Vern

Vassdraget ble vernet mot kraftutbygging i Verneplan I for vassdrag i 1973. To naturreservater ligger i nedbørfeltet: Isberglia naturreservat og Tverrelvdalen naturreservat, som begge ble vernet med skogvern som formål.
Møkster

Møkster er ei øy i Austevoll i Hordaland. Øya har 65 innbyggere. Her er det butikk og en liten havn. Øya har ikke broforbindelse. Hurtigbåt går sørover til Bekkjarvik og nordover til Hufthamar, Flesland og Bergen. Reisetid fra Bergen er litt over en time. Møkster har turområder i inn- og utmark. Velforeningen Møkster Bu ble opprettet høsten 2008 med hovedmål å øke folketallet på øya. Videre mål er tilrettelegging for barnehage, arbeidsplasser og bedre båtruter.
Møkster har et areal på 1,39 kvadratkilometer.
Nordisk feltskyting med pistol

Nordisk feltskyting med pistol er en skytegren som utøves i Norge, Sverige og Danmark av henholdsvis Norges Skytterforbund, Svenska Pistolskytteförbundet (SPSF) og DGI Skydning. I Sverige går konkurransen under navnet «fältskytte», mens den kalles «terrænskydning» i Danmark. Grenen er har vært utøvet i mange år, og det holdes årlig NM i feltskyting.

Historie

Etter andre verdenskrig ble det konkurrert i de to klassene fin og grov. I perioden 1950 til 1975 var det vanlig å benytte typiske tjenestevåpen i feltskyting, men fra slutten av 1970-tallet tok moderne matchpistoler raskt over. Tidligere standardvåpen som for eksempel Luger, SIG P210 «Neuhausen» og S&W 41 ble dermed avleggs. Ved introduksjon av militærfelt ble dette en arena hvor slike våpen igjen kunne være konkurransedyktige. Spesialfeltprogrammet til NSF (spesialpistol og spesialrevolver) ble så lansert etter inspirasjon fra sivilpistolprogrammet i daværende Norges Forbund for Praktisk Skyting med sikte på å skape en arena hvor man kunne være konkurransedyktig med mindre våpen. Magnum 1 og 2 har som regel lengre skytetider﻿, og skyter noen ganger på lengre avstander enn de andre klassene.

Skiver og scoring

Arrangøren kan fritt velge hvilke skyteskiver som skal benyttes. Poeng tildeles basert på treff der man blir tildelt 1 poeng for hver skive man treffer, og 1 poeng per treff, f. eks en standplass med 3 skiver pr. skytter med forskjellig størrelse, og derfor vanskelighetsgrad, kan gi maks 9 poeng hvis skytteren skyter 2 skudd pr. skive: 1 poeng per treff og 1 poeng per skive. 
En skytter som ikke ligger på toppnivå kan derfor 'safe' på standplassen og skyte 6 treff i den letteste skiven og fortsatt få 7 poeng, eller skyte 5 sikre skudd for 6 poeng og gamble med ett på en annen for og prøve og oppnå 8 poeng.

Avstander

På feltstevner i Norge kan skyteavstanden variere mellom 7 til 70 meter.
På feltskyting i Sverige skytes det som regel på korte og mellomlange hold, men avstanden kan være opptil 90 meter.
På magnumfelt-stevner i Norge kan skyteavstanden variere mellom 7 til 200 meter. På magnumfelt i Sverige er avstanden er ofte mellom 80-100 meter, men noen ganger helt opp til 180 meter.

Nordisk mesterskap

Hvert år blir 4 junior, 4 kvinner og 6 menn tatt ut til å delta i Nordisk felt. 
Nordisk felt er nytt, det ble startet i 2005. Før dette var det kun landskamp mellom Norge og Sverige.
Nå deltar Norge, Danmark, og Sverige. Arrangørene går på rundgang, 2008 var det Danmark, 2009 var det Norge, i 2010 er det Sveriges tur. 
Det er visstnok vist interesse for feltskyting fra Island og Storbritannia.